Der det er hjerterom

Der det er hjerterom (orig. Where The Heart Is) er en romantisk dramafilm fra 2000, regissert av Matt Williams, i hans filmregidebut. Filmens hovedroller består av Natalie Portman, Stockard Channing, Ashley Judd og Joan Cusack. Manuset, som er skrevet av Lowell Ganz og Babaloo Mandel, er basert på den bestselgende romanen av Billie Letts, som er basert på den sanne historien om Julian Tempelsman som ble født i Costco.
Filmen følger fem år i livet til Novalee Nation, en gravid 17-åring som er forlatt av sin kjæreste på en Wal-Mart-butikk i en liten by i Oklahoma. Hun flytter i hemmelighet inn i en slik butikk der hun til slutt føder barnet, som tiltrekker seg oppmerksomhet i media. Med hjelp av venner, får hun et nytt liv for seg selv i byen.

 Handlingsreferat 
17 år gammel, og syv måneder gravid, er Novalee Nation (spilt av Natalie Portman) og kjæresten Willy Jack Pickens (spilt av Dylan Bruno) på vei fra Tennessee til California. Willy Jack forlater Novalee ved en Walmart-butikk i Sequoyah, Oklahoma når hun må bruke et toalett og kjøper nye sko. Der møter hun Thelma Husband (spilt av Stockard Channing) og Moses Whitecotton, en lokal fotograf som råder henne å gi babyen et sterkt navn. En sykelig og hjemløs Novalee blir tvunget til å bo på Walmart, og håper at de ansatte aldri oppdager henne der. Novalee blir også kjent med bibliotekar Forney Hull som tar seg av sin alkoholiserte søster Mary Elizabeth.

Under et tordenvær begynner Novalee å føde, alene på Walmart. Forney, som har fulgt etter Novalee til Walmart, knuser et vindu for å hjelpe barnet - som hun kaller Americus. Novalee blir venn med sykepleier Lexie Coop (spilt av Ashley Judd) når hun ligger på sykehus. Hennes mor, Mama Lil som hun ikke har møtt på lenge, besøker henne etter fødselen. Men hun stikker av kort tid senere med alle pengene til Novalee.

Thelma Husband kommer og tilbyr hjelp til Novalee og Americus. Når en tornado blåser gjennom byen, blir Thelma Husband drept. Etter begravelsen får Novalee vite at hun er begunstiget hennes eiendom, verdt cirka 41 000 dollar. Novalee forsøker å bygge et nytt hjem for seg selv og Americus. Novalee reiser senere til Las Vegas for å motta en pris fra en konkurranse hun har vunnet. Når hun kommer tilbake til Sequoyah, oppdager Novalee at Lexie har blitt angrepet og nesten slått i hjel. Lexies skader hindrer henne fra å gjøre jobben hennes som sykepleier. Hun og barna hennes må flytte inn hos Novalee og Americus. Novalee får vite at Lexie har begynt et forhold med en annen mann, Ernie, og paret gifter seg. Lexie forteller senere til Novalee at hun er gravid.

 Rollebesetning 
 Natalie Portman som Novalee Nation
 Ashley Judd som Lexie Coop
 Stockard Channing som Thelma "Sister" Husband
 Joan Cusack som Ruth Meyers
 James Frain som Forney Hull
 Dylan Bruno som Willy Jack Pickens
 Keith David som Moses Whitecotton
 Sally Field som Mama Lill
 Angee Hughes som Religious woman
 Margaret Hoard som Mary Elizabeth Hull
 Mackenzie Fitzgerald som Americus Nation
 David Alvarado som Tommy Reynolds
 Richard Nance som Johnny DeSotto
 Bob Coonrod som Ernie

 Eksterne lenker 


Kategori:Engelskspråklige filmer
Kategori:Filmer fra 2000
Kategori:Dramafilmer fra USA